AMATA การเงินแข็งแกร่ง หุ้นพื้นฐานเด่นปี 62
AMATA การเงินแข็งแกร่ง หุ้นพื้นฐานเด่นปี 62 ยอดขายที่ดินเพิ่มก้าวกระโดด ธุรกิจนิคมฯในเวียดนามหนุนการเติบโตระยะยาว แนะนำ “ซื้อ” ราคาพื้นฐาน 26 บาท
AMATA การเงินแข็งแกร่ง หุ้นพื้นฐานเด่นปี 62 ยอดขายที่ดินเพิ่มก้าวกระโดด ธุรกิจนิคมฯในเวียดนามหนุนการเติบโตระยะยาว แนะนำ “ซื้อ” ราคาพื้นฐาน 26 บาท
14 เม.ย. 2562

คุณค่าบริษัท
ผ่านไปแล้ว 1 ไตรมาส พบว่า บริษัท อมตะ คอร์ปอเรชัน จำกัด (มหาชน) หรือ AMATA มียอดขายที่ดินในนิคมอุตสาหกรรมช่วงไตรมาส 1/2562 ราว 127 ไร่ เพิ่มก้าวกระโดดจาก 25 ไร่ในช่วงไตรมาส 1/2561
สำหรับยอดขายที่ดินในนิคมอุตสาหกรรมแบ่งเป็นยอดขายที่ดินในอมตะนคร 3 ไร่ ขณะที่อมตะซิตี้ 79 ไร่ และไทย-จีน 45 ไร่
อย่างไรก็ตามแต่ยอดขายอ่อนลงจากไตรมาส 4/2561 ที่ 644 ไร่ เพราะในช่วงไตรมาส 4 ในปีก่อนนักลงทุนจีนจะเข้ามาซื้อที่ดินจำนวนมากเพื่อหลบภาษีนำเข้าจากสหรัฐฯ ทั้งนี้บริษัทมีที่ดินพร้อมขายและรอการพัฒนาในพื้นที่ EEC สูงถึง 1 หมื่นไร่
ทั้งนี้ ณ สิ้นปี 2561 มี Backlog รอโอน 3,610 ล้านบาท (98% เป็นของไทย และ 2% เป็นของเวียดนาม) จะรับรู้รายได้ในปี 2562 ไม่น้อยกว่า 60%
ดังนั้น ทาง บล.ดีบีเอส วิคเคอร์ส คาดว่ากำไรสุทธิปี 2562 จะเติบโตก้าวกระโดด 52% เพราะ Core Profit ขยายตัวดี และไม่มีค่าใช้จ่ายพิเศษ ซึ่งในไตรมาส 4/2561 มีค่าใช้จ่ายพิเศษให้กับรัฐบาลเวียดนาม 222 ล้านบาท
บริษัทมีความมั่นคงจากรายได้ค่าเช่าและสาธารณูปโภคยังเป็นสัดส่วนสูง [คาดปี 2562 จะมีรายได้ประจำ (ค่าเช่า &amp; สาธารณูปโภค) 55% และรายได้ขายที่ดิน 45%] นอกจากนั้นยังมีส่วนแบ่งกำไรจากโรงไฟฟ้าที่รับรู้เต็มปีในปีนี้เข้ามาช่วยหนุนด้วย
ธุรกิจนิคมฯ ในเวียดนามจะหนุนการเติบโตในระยะยาวของบริษัท  ซึ่ง AMATA มีนิคมฯ อยู่ใน 3 เมืองของเวียดนาม คือ เบียนหัว ลองทัน และฮาลอง
ผลดังกล่าวยกให้ AMATA เป็น 1 ในหุ้นพื้นฐานเด่นของปี 2562 
เนื่องจาก 1) ธุรกิจนิคมฯ มีโมเมนตัมดีต่อในปีนี้ และเติบโตได้ในระยะยาว, 2) บริษัทมีที่ดินใน EEC จำนวนมาก ซึ่งเป็นพื้นที่ที่จะมีการลงทุนสูง, 3) ธุรกิจมีอัตรากำไรสูงมาก โดยธุรกิจขายที่ดินนิคมฯ และให้เช่ามีอัตรากำไรขั้นต้น 60-69%, สาธารณูปโภค 30-33% และมีอัตรากำไรสุทธิ 23-30% และ 4) Valuation จูงใจ โดยราคาหุ้นปัจจุบันยังต่ำกว่า NAV ที่ 37 บาทต่อหุ้นอย่างมาก
ส่วนของฐานะทางการเงินของ AMATA ค่อนข้างแข็งแกร่ง เพราะบริษัทมีสินทรัพย์หมุนเวียนมากถึง 10,290.91 ล้านบาท เมื่อนำมาเทียบกับหนี้สินหมุนเวียนเพียง 3,866.22  ล้านบาท ได้ค่า CURRENT RATIO อยู่ที่ระดับ  2.66 เท่า สะท้อนว่า สภาพคล่องทางการเงินของบริษัทมีมากจนเกินความจำเป็นเสียด้วยซ้ำ
ส่วนปัญหาหนี้สินของบริษัทยังไม่มีอะไรน่าเป็นห่วง แม้ว่าบริษัทมีหนี้สินรวม 17,452.34  ล้านบาท แต่เป็นหุ้นกู้ระยะยาว 5,991.47 ล้านบาท เมื่อนำมาเทียบกับส่วนของผู้ถือหุ้น 15,569.09  ล้านบาท ได้ค่า D/E อยู่ที่ระดับ 1.12  เท่า แสดงว่า หนี้สินที่บริษัทมีอยู่ไม่น่ากังวล
ในเชิงกลยุทธ์ แนะนำ “ซื้อ” ราคาพื้นฐานให้ไว้ 26 บาท
…
ผู้ถือหุ้นรายใหญ่
รายชื่อกรรมการ